open-index/open-wikipedia-markdown huggingface dataset:
Σαρλ Αστρύκ

Ο **Σαρλ Αστρύκ** (1916-2011) ήταν Γάλλος νεοελληνιστής, βυζαντινολόγος και παλαιογράφος.

## Βίος
Ο **Σαρλ Αστρύκ** γεννήθηκε στο Παρίσι στις 2 Φεβρουαρίου 1916. Έδωσε έμφαση στην εκμάθηση των κλασσικών γλωσσών: ελληνικά, λατινικά. Πήρε δίπλωμα στη βιβλιοθηκονομία και εισήλθε στην υπηρεσία της Γαλλικής Εθνικής Βιβλιοθήκης. Απέκτησε, επίσης, δίπλωμα Νεοελληνικής στις Langues Orientales Vivantes. Απεβίωσε στις 18 Μαΐου 2011.
Παρασημοφορήθηκε δύο φορές,το 1954 και το 1969, από την Γαλλική Ακαδημία για το έργο του στην Εθνική Βιβλιοθήκη.

## Μεταφραστικό-λογοτεχνικό και ερευνητικό έργο
Ασχολήθηκε με μεταφράσεις κλασσικών, βυζαντινών, και νεοελλήνων λογοτεχνών (Σολωμό, Παλαμάς, Εφταλιώτης). Εξέδωσε οκτώ, συνολικά, ποιητικές συλλογές. Επίσης, συνέγραψε μελέτες στην κωδικολογία, την παλαιογραφία, καθώς και την ελληνική φιλολογία.

## Παραπομπές


## Πηγές
*Π.Β.Πάσχος, «Charles Astruc. Ο ποιητής,ο ελληνιστής, ο φιλέλλην», Νέα Εστία, τομ.133, τχ.1580,(1η Μαΐου 1993), σελ.564-570
*Π.Β.Πάσχος, «Νεκρολογίαι: Charles Astruc (1916-2011)», Επετηρίς Εταιρείας Βυζαντινών Σπουδών, τομ. 54, σελ.357-360

Κατηγορία:Γάλλοι φιλόλογοι
Κατηγορία:Ελληνιστές
Πιοτρ Μαουαχόφσκι

Ο **Πιοτρ Μαουαχόφσκι** (πολωνικά: *Piotr Małachowski*, γενν. 7 Ιουνίου 1983) είναι Πολωνός δισκοβόλος. Υπήρξε παγκόσμιος πρωταθλητής το 2015 και δύο φορές πρωταθλητής Ευρώπης (2010, 2016). Έχει κερδίσει επίσης αργυρά μετάλλια σε Ολυμπιακούς Αγώνες (2008 & 2016) και ήταν δύο φορές δεύτερος σε παγκόσμια πρωταθλήματα.

## Βιογραφία
Ο Πιοτρ Μαουαχόφσκι γεννήθηκε στις 7 Ιουνίου 1983, στο Ζουρόμιν της Πολωνίας.

Το 2005, στο Ευρωπαϊκό Πρωτάθλημα Στίβου Κ23 κέρδισε το αργυρό μετάλλιο. Την επόμενη χρονιά ήταν πρώτος στο Ευρωπαϊκό Κύπελλο, όπως και το 2007.

Το 2010 ήταν πρωταθλητής Ευρώπης, στη Βαρκελώνη, με βολή στα 68μ. και 87 εκ. Έξι χρόνια αργότερα, στο Πανευρωπαϊκό Πρωτάθλημα Ανοιχτού Στίβου, που διεξήχθη στο Άμστερνταμ, κέρδισε και πάλι το χρυσό μετάλλιο, ρίχνοντας το δίσκο στα 67 μ. και 6 εκ. Στο Πανευρωπαϊκό Πρωτάθλημα της Ζυρίχης, το 2014, ήταν τέταρτος.

Το 2015 ήταν παγκόσμιος πρωταθλητής στο Πεκίνο, με 67μ. και 40 εκ.

Στους Ολυμπιακούς Αγώνες του Πεκίνου, το 2008, ήταν αργυρός ολυμπιονίκης, με βολή στα 67μ. και 82 εκ. Δεύτερος ήταν και δύο φορές σε Παγκόσμια Πρωταθλήματα: το 2009, στο Βερολίνο, όπου έριξε 69μ. και 15 εκ. και το 2013, στη Μόσχα, όπου έριξε 68,36 μ.

Το 2010 ήταν πρώτος στο IAAF Diamond League. 

Είναι ο κάτοχος του ρεκόρ Πολωνίας στη δισκοβολία ανδρών από το 2013, με 71,84 μ.

## Παραπομπές


## Εξωτερικοί σύνδεσμοι
*http://www.iaaf.org/athletes/poland/piotr-malachowski-180828

Κατηγορία:Πολωνοί αθλητές της δισκοβολίας
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Αποδέκτες του Χρυσού Σταυρού της Αξίας (Πολωνία)
Λεόπαρδος

Ο **Λεόπαρδος** (*Leopardus*), είναι ένα γένος μικρών αιλουροειδών, που προέρχεται ως επί το πλείστον από τη Μέση και Νότια Αμερική.Πολύ λίγα είδη, ζουν και στις Νότιες ΗΠΑ.Το γένος αυτό, θεωρείται το πρώτο μέλος της οικογένειας των Αιλουροειδών, που έφτασε στην Αμερική, πριν από το γένος Λύγξ (*Lynx*) και το γένος Πούμα (*Puma*).Το μεγαλύτερο είδος του Λεόπαρδου, είναι ο Οσελότος (*Leopardus pardalis*).Τα περισσότερα είδη, μοιάζουν αρκετά με τις κατοικίδιες γάτες όσον αφορά το μέγεθος, με το Κοντκόντ (*Leopardus guigna*), να είναι η μικρότερη γάτα στην Αμερική.Το Μάργκεϊ (*Leopardus wiedii*), είναι το πιο προσαρμοσμένο, στα δέντρα, ζώο, από οποιαδήποτε άλλη γάτα.

Παρά την ονομασία, οι Λεοπαρδάλεις, ανήκουν στο γένος Πάνθηρ και όχι στο γένος Λεόπαρδος.

## Ταξινόμηση
thumb|left|200px|Ο χάρτης κατανομής των ειδών του γένους Λεόπαρδος

Κατά τα τελευταία χρόνια, υπήρξε μια αναθεώρηση του γένους αυτού.Ο Λεόπαρδος, είχε θεωρηθεί ως υποκατηγορία του γένους Αίλουρος (*Felis*).Ο Αγριόγατος του Παντανάλ και η Αγριόγατα της Πάμπας, θεωρούταν παλαιότερα ως υποείδη του Κολοκόλο.

Οι γενετικές μελέτες, έδειξαν ότι το γένος Λεόπαρδος, αποτελεί ξεχωριστό κλάδο της υποοικογένειας των Αιλουροειδών, που εξελίχθηκε στη Νότια Αμερική πριν από περίπου 10 - 12 εκατομμύρια χρόνια.Εντός του γένους, φαίνεται ότι υπάρχουν δύο διαφορετικές εξελικτικές γραμμές.Η μία, «οδηγεί» στον Οσελότο, στο Μάργκεϊ και στην Αγριόγατα των Άνδεων και η άλλη, στα υπόλοιπα είδη.

### Είδη

*Leopardus braccatus - Αγριόγατος του Παντανάλ
*Leopardus colocolo - Κολοκόλο
*Leopardus geoffroyi - Αγριόγατος του Ζοφρουά
*Leopardus guigna - Κοντκόντ
*Leopardus guttulus - Νότια τιγρογαλή
*Leopardus jacobita - Αγριόγατα των Άνδεων
*Leopardus pajeros - Αγριόγατα της Πάμπας
*Leopardus pardalis - Οσελότος
*Leopardus tigrinus - Τιγρογαλή
*Leopardus wiedii - Μάργκεϊ

Κατηγορία:Αιλουρίδες
Rackelhahn

δεξιά|μικρογραφία|270x270εσ|Rackelhahn
Το **Rackelhahn** είναι ένα υβρίδιο που δημιουργείται από τη διασταύρωση  του αγριόκουρκου και του λυροπετεινού.

Υπάρχουν δύο τύποι:
* Αρσενικός αγριόκουρκος με θηλυκό λυροπετεινό και
* Αρσενικός λυροπετεινός με θηλυκό αγριόκουρκο

## Επιστημονικές ονομασίες
* *Tetrao hybridus* (Linnaeus, 1761)
* *Tetrao medius* (Meyer, 1811)
* *tetrao urogallo-tetrix* (Collett, 1872)  Κατηγορία:Φασιανίδες
Κατηγορία:Πτηνά της Ευρώπης
Θεόδωρος Νάτσινας

Ο **Θεόδωρος Νάτσινας** (8 Ιουλίου 1872 - 2 Φεβρουαρίου 1949) ήταν Έλληνας εκπαιδευτικός και πολιτικός. Γεννήθηκε στη Σιάτιστα, που τότε ανήκε στην Οθωμανική Αυτοκρατορία.

## Σταδιοδρομία
Σπούδασε Φυσική και Μαθηματικά στο Πανεπιστήμιο Αθηνών, από όπου και έλαβε το πτυχίο του. Με την ολοκλήρωση των σπουδών του, το 1898, δίδαξε σε σχολεία στο Άργος και τις Σπέτσες. Το 1899, το Πανεπιστήμιο Αθηνών πρότεινε στην Ελληνική Κυβέρνηση πως θα έπρεπε να τοποθετηθεί ως δάσκαλος στην Καισάρεια της Τουρκίας, ως μέρος μιας «εθνικής» αποστολής για την υποστήριξη των ντόπιων ελληνικών πληθυσμών. Από το 1903 έως το 1907 δίδασκε στην Κωνσταντινούπολη. 

[μικρογραφία|Τιμητική διάκριση από τον [Οικουμενικός Πατριάρχης Κωνσταντινουπόλεως|Οικουμενικό Πατριάρχη Κωνσταντινουπόλεως, 1905]]
Το 1907 εργάστηκε ως διευθυντής σε σχολείο της Σιάτιστας και έλαβε μέρος στον Μακεδονικό Αγώνα. Συνελήφθη από τις Οθωμανικές αρχές και μεταφέρθηκε στην κοντινή πόλη Λάψιστα (σήμερα Νεάπολη) του νομού Κοζάνης. Απελευθερώθηκε μετά από παρέμβαση του Μητροπολίτη Σισανίου και Σιατίστης.

Κατά το Μεσοπόλεμο, και αφού η Δυτική Μακεδονία προσαρτήθηκε στον Ελληνικό κορμό, δίδαξε στην Κοζάνη. Εκεί ίδρυσε τον πρώτο Αγροτικό Συνεταιρισμό και βοήθησε στην εγκαθίδρυση των προσκόπων στη Δυτική Μακεδονία. 

Πολιτικά, ήταν υποστηρικτής του Κόμματος ΦΙλελευθέρων του Ελευθέριου Βενιζέλου και διατέλεσε  γενικός επόπτης Δευτεροβάθμιας Εκπαίδευσης στο Υπουργείο Παιδείας, καθώς και διευθυντής του γραφείου του Ιωάννη Ηλιάκη, υπουργού - γενικού διοικητή Μακεδονίας και Θράκης.

## Ίδρυση σχολείου στη Θεσσαλονίκη
μικρογραφία|Το Μαράσλειο Κτίριο, στη Θεσσαλονίκη, όπου ιδρύθηκε η σχολή του Θεόδωρου Νάτσινα.
Μετά από το 1921, εργάστηκε στη Θεσσαλονίκη. Αρχικά, μαζί με το συνέταιρο του Γ. Καραντάνη, ανέλαβαν τη διεύθυνση ενός σχολείου που ιδρύθηκε από τον Στέφανο Νούκα (Μαράσλειος Σχολή). Το σχολείο αυτό ήταν αρχικά γνωστό ως Σχολή Νάτσινα-Καραντάνη, αλλά, στη συνέχεια, αφού έπαυσαν να είναι συνέταιροι, η σχολή μετονομάστηκε σε Σχολή Θεόδωρου Νάτσινα. 

Επίσης, υπήρξε ένα από τα ιδρυτικά μέλη της Εταιρείας Μακεδονικών Σπουδών.

## Προσωπική ζωή
Είχε μια κόρη και τρεις γιούς: τη Σουλτάνα Νάτσινα, τον αντιστράτηγο Αλέξανδρο Νάτσινα, ιδρυτή και πρώτο διοικητή (1953–1963) της Εθνικής Υπηρεσίας Πληροφοριών, τον πολιτικό Στέφανο Νάτσινα, και το Λέανδρο Νάτσινα ο οποίος σπούδασε πολιτικός μηχανικός στη Γάνδη του Βελγίου.

Είναι ο συγγραφέας του βιβλίου «Οι Μακεδόνες πραμματευτάδες εις τας χώρας Αυστρίας και Ουγγαρίας» (πρώτη έκδοση, Θεσσαλονίκη, 1939).

μικρογραφία|Δάσκαλοι και απόφοιτοι της Σχολής Θεόδωρου Νάτσινα, στη Θεσσαλονίκη.
Ο Δήμος Θεσσαλονίκης τον έχει τιμήσει δίνοντας το όνομα του σε μια οδό.

## Παραπομπές


## Εξωτερικοί σύνδεσμοι/Πηγές
* Έγγραφα από το Ψηφιακό Αρχείο του Εθνικού Ιδρύματος «Ελευθερίου Βενιζέλου»
* 
*  Μακεδόνες Πραματευτάδες του Θεόδωρου Νάτσινα 
* Η συνεισφορά των Σιατιστινών στο Μακεδονικό Αγώνα

Κατηγορία:Μακεδονομάχοι
Κατηγορία:Έλληνες εκπαιδευτικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Μακεδόνες
Σκούπα Άρτας

Η **Σκούπα** είναι ένας μικρός οικισμός του Δήμου Αρταίων με 48 μόνιμους κατοίκους (απογραφή 2011), στα ορεινά της Άρτας και απέχει από την πόλη περίπου 30 χιλιόμετρα.

Σύμφωνα με το Σχέδιο Καποδίστρια, η Σκούπα υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Η Σκούπα μαζί με τον Κάμπο, τον Κάρδαμο, τα Τσιαπαλαίικα, το Παλαιοχώρι, τα Πλατανάκια και το Φράξο αποτελούν την τοπική κοινότητα Σκούπας με συνολικό πληθυσμό 143 κατοίκους.
## Διοικητικές μεταβολές
Ο σύσταση της κοινότητας έγινε το 1919 και υπαγόταν στην επαρχία Νικοπόλεως και Πάργας του νομού Πρεβέζης. Το 1963 ο οικισμός μετονομάστηκε σε Καρυδέα και το 1974 αποσπάσθηκε από την επαρχία Νικοπόλεως και Πάργας του νομού Πρεβέζης και εντάχθηκε στην επαρχία Άρτας του νομού Άρτας. Το 1978 η Καρευδέα μετονομάστηκε εκ νέου σε Σκούπα και το 1997 εντάχθηκε στο δήμο Ξηροβουνίου και τελικά το 2010 στο Δήμο Αρταίων.

## Τοποθεσία και Πρόσβαση
Η Σκούπα γειτνιάζει με τους οικισμούς της τοπικής κοινότητας Σκούπας και το Σουμέσι.

## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Σουμέσι Άρτας

Το **Σουμέσι** είναι μικρός οικισμός του Δήμου Αρταίων με 53 μόνιμους κατοίκους (απογραφή 2011), στα ορεινά της Άρτας, σε υψόμετρο 442 μέτρων και απέχει από την πόλη περίπου 27 χιλιόμετρα.

Σύμφωνα με το Σχέδιο Καποδίστρια, το Σουμέσι υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Το Σουμέσι μαζί με τον Άμμο, το Καθαροβούνι, το Περδικάρι και τη Ροδαυγή αποτελούν την τοπική κοινότητα Ροδαυγής με συνολικό πληθυσμό 390 κατοίκους.
## Διοικητικές μεταβολές
Ο οικισμός αναγνωρίστηκε το 1940 και εντάχθηκε στην κοινότητα Νησίστας (Ροδαυγή). Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.

## Τοποθεσία και Πρόσβαση
Το Σουμέσι γειτνιάζει με τους οικισμούς της τοπικής κοινότητας Ροδαυγής και τη Σκούπα.

## Παραπομπές


## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Μιλτιάδης Αχ. Αγαθόνικος

Ο **Μιλτιάδης Αγαθόνικος** (1876 - 1936), του Αχιλλέα, ήταν Έλληνας νομομαθής και συγγραφέας.
## Βιογραφικά στοιχεία
Γεννήθηκε στη Χαλκίδα το 1876, ήταν γιος του Αχιλλέα Αγαθόνικου και εγγονός του Μακεδόνα λόγιου Μιλτιάδη Αγοθόνικου. Το 1922 έγινε αρεοπαγίτης. Ήταν από το 1929 ως τον θάνατό του ο πρώτος αντιπρόεδρος του Συμβουλίου της Επικρατείας. Δημοσίευσε φιλολογικά δοκίμια χρησιμοποιώντας ψευδώνυμα, όπως Αθηναίος, Ιππόλυτος και Βλέκας. 
## Παραπομπές


Κατηγορία:Έλληνες δικαστικοί
Φραντζ Ντόλγκερ

Ο **Φραντζ Ντόλγκερ** (1891-1968) ήταν Γερμανός βυζαντινολόγος.

## Βίος
Ο **Φραντζ Ντόλγκερ** γεννήθηκε στις 4 Οκτωβρίου 1891. Σπούδασε κλασική φιλολογια.. Η διδακτορική διατριβή του που υποβλήθηκε στο Πανεπιστήμιο του Μονάχου το 1919 είχε τον τίτλο *Πηγές και πρότυπα του ποιήματος του Μελιτηνιώτη* (1919). Έγινε υφηγητής το 1926 με θέμα *Συμβολαί εις την οικονομικήν διοίκησιν του Βυζαντίου ιδία κατά τους 10 και 11 αι*. και καθηγητής το 1931 στο Πανεπιστήμιο του Μονάχου. έως το 1959.Από το 1928 συνεκδότης και από το 1931 εκδότης της *Byzantinsche zeitschrift*. Στη διάρκεια της Γερμανικής κατοχής ήλθε στο Άγιο Όρος και εργάστηκε ως ταγματάρχης. Πέθανε στις 5 Νοεμβρίου 1968.
Ο Ντόλγκερ ήταν τακτικό, αντεπιστέλλον ή επίτιμο μέλος οκτώ Ακαδημιών (Βαυαρικής, Ρουμανικής, Βιέννης, Σόφιας, Βρετανικής, Αθηνών, Βερολίνου και Βρυξελλών) και επίτιμος διδάκτωρ των Πανεπιστημίων Αθηνών, Σόφιας και Θεσσαλονίκης. Έγινε μέλος της πολιτικής τάξεως του τάγματος *Pour le merite* της ανώτατης επιστημονικής διακρισεως της Δυτικής Γερμανίας.

## Ερευνητικά ενδιαφέροντα
Ασχολήθηκε με τους κλάδους της μεσαιωνικής ελληνικής φιλολογίας, λόγιας και δημοτικής, της βυζαντινής γλώσσας και βυζαντινής ορολογίας. Μελέτησε τα αυτοτελή συγγράμματα του Ιωάννη Δαμασκηνού,Ιωάννη Λυδού, Θεόδωρου Μλιτηνιώτη και Αλέξιου Μετοχίτη. Ασχολήθηκε με θέματα παιδείας, πνευματικής ιστορίας και γραμματολογίας. Τον απασχόλησε το θέμα των ξένων γλωσσών στο Βυζάντιο.

## Παραπομπές


## Πηγές
* Εμμανουήλ Κριαράς: «Νεκρολογίαι: Franz Dölger (1891-1968)», *Ελληνικά*, τόμ. 21 (1968), σσ. 489-491
* Νικόλαος Τωμαδάκης: «Νεκρολογία: Franz Dölger (1891-1968)», *Επετηρίς Εταιρείας Βυζαντινών Σπουδών*, τόμ. 36 (1968), σσ. 389-391
* Ιωάννης Καραγιαννόπουλος: «Franz Dölger(1891-1968)», *Βυζαντινά*, τόμ. 1 (1969), σελ.265-271

Κατηγορία:Γερμανοί βυζαντινολόγοι
Κατηγορία:Γερμανοί πανεπιστημιακοί
Υπόθεση Εργκένεκον

Η **υπόθεση Εργκένεκον** (τουρκικά: *Ergenekon örgüt*) είναι ονομασία η οποία έχει αποδοθεί σε υποτιθέμενη μυστική, κοσμική και υπερεθνικιστική οργάνωση στην Τουρκία, η οποία πιθανώς διατηρεί δεσμούς με τις στρατιωτικές δυνάμεις και δυνάμεις ασφαλείας της χώρας, και οι μέτοχοι στην ομάδα αυτή έχουν κατηγορηθεί για τρομοκρατία. Η ονομασία προκύπτει από την μυθική τοποθεσία του Εργκένεκον, το οποίο βρίσκεται σε κάποια απρόσιτη περιοχή της οροσειράς Αλτάι στην Κεντρική Ασία και θεωρείται η γενέτειρα των τουρκικών φυλών.

Έχει χαρακτηριστεί ως μέρος του *[[Βαθύ κράτος στην Τουρκία|βαθέως κράτους]]* της Τουρκίας, με παρόμοιους χαρακτηρισμούς να έχουν αποδοθεί και για την υπόθεση του σκανδάλου Σουσουρλούκ το 1996. Τα άτομα τα οποία κατηγορήθηκαν πως μετείχαν στην ομάδα αυτή, συνελήφθησαν με την κατηγορία πως σκόπευαν να δημιουργήσουν αναταραχές, και πως ανάμεσα στα σχέδια τους υπήρχε μέριμνα για δολοφονίες διανοουμένων, πολιτικών, δικαστών, και θρησκευτικών ηγετών, με τον απώτατο σκοπό να είναι η ανατροπή της κυβέρνησης του κόμματος Δικαιοσύνης και Ανάπτυξης του Ταγίπ Ερντογάν.

Ο υποτιθέμενος τρόπος λειτουργίας της έχει συγκριθεί με το σχέδιο του ΝΑΤΟ της χώρας για περιπτώσεις εκτάκτης ανάγκης και ειδικές περιπτώσεις (Επιχείρηση Γκλάντιο και Counter-Guerrilla).

Έως τον Απρίλιο του 2011, πάνω από 500 άτομα συνελήφθησαν, και απαγγέλθηκαν κατηγορίες σε 300 για συμμετοχή στην *τρομοκρατική οργάνωση Εργκένεκον* όπως περιγράφηκε από τους κατήγορους της δικαστικής υπόθεσης, οι οποίοι υποστήριξαν πως η ομάδα αυτή ήταν υπεύθυνη στην Τουρκία για τα τελευταία 30 χρόνια, για σχεδόν όλες τις περιπτώσεις πολιτικής βίας και πως είχαν υπό τον έλεγχο τους όλες τις παραστρατιωτικές ομάδες στην χώρα.

Έως το 2015 οι περισσότεροι κατηγορούμενοι για τα εγκλήματα αυτά αθωωθήκαν, με τους ειδικούς να αποφαίνονται πως τα τεκμήρια που προσκομίστηκαν ήταν πλαστογραφημένα. Κατόπιν, οι δικαστικοί υπάλληλοι που διαχειρίζονταν την δίκη κατηγορήθηκαν από την κυβέρνηση πως συνδέονταν με το κίνημα Χιζμέτ και πως συνωμότησαν εναντίον του τουρκικού στρατού.

## Παραπομπές


Κατηγορία:Στρατιωτικά κινήματα στην Τουρκία
Κατηγορία:Πολιτικά κινήματα στην Τουρκία
Ταινία περιπέτειας

Με τον όρο **ταινία περιπέτειας** χαρακτηρίζεται ένα κινηματογραφικό είδος. Σε αντίθεση με τις ταινίες δράσης που πρωτεύον χαρακτηριστικό τους είναι οι σκηνές δράσης, οι ταινίες περιπέτειας συνήθως χρησιμοποιούν τις σκηνές δράσεις για να αναδείξουν εξωτικά τοπία με έναν ζωηρό τρόπο.

## Παραπομπές


Κατηγορία:Κινηματογραφικά είδη
Ρουθ Μπεϊτία

Η **Ρουθ Μπεϊτία** (ισπανικά: *Ruth Beitia*, γεννήθηκε 1 Απριλίου 1979) είναι Ισπανίδα αθλήτρια του άλματος εις ύψος, χρυσή Ολυμπιονίκης στην Ολυμπιάδα του 2016. Ήταν επίσης τρεις φορές Πρωταθλήτρια Ευρώπης. 
Από τον Αύγουστο του 2007, είναι η κάτοχος του ρεκόρ Ισπανίας στο άλμα εις ύψος, με 2 μέτρα και 2 εκατ.

## Βιογραφία
Η Ρουθ Μπεϊτία γεννήθηκε την 1η Απριλίου 1979, στην πόλη Σανταντέρ, στις βόρειες ακτές της Ισπανίας.

Το 2001 ήταν πρώτη στο Ευρωπαϊκό Πρωτάθλημα Στίβου κάτω των 23 ετών. Τέσσερα χρόνια αργότερα κέρδισε το ασημένιο μετάλλιο στο Πανευρωπαϊκό Πρωτάθλημα Κλειστού Στίβου, στη Μαδρίτη, αφού πέρασε το 1μ. και 99εκ. Την ίδια χρονιά κέρδισε το χρυσό μετάλλιο στους Μεσογειακούς Αγώνες, που διεξήχθησαν στην Αλμερία, στην Ισπανία.
Την επόμενη χρονιά ήταν τρίτη στο Παγκόσμιο Πρωτάθλημα Κλειστού Στίβου στη Μόσχα. Το 2007 ήταν και πάλι τρίτη, αυτή τη φορά στο Παγκόσμιο Πρωτάθλημα κλειστού στίβου, στο Μπέρμιγχαμ, στη Μεγάλη Βρετανία. 

Το 2009 και το 2010 κέρδισε ασημένια μετάλλια, στο Ευρωπαϊκό Πρωτάθλημα Κλειστού Στίβου, στο Τορίνο και στο Παγκόσμιο Πρωτάθλημα Κλειστού Στίβου, στην Ντόχα, αντίστοιχα. Και το 2011 ήταν δεύτερη, στο Πανευρωπαϊκό Πρωτάθλημα κλειστού στίβου, που διεξήχθη στο Παρίσι.

Το 2012 κέρδισε το χρυσό μετάλλιο στο Ευρωπαϊκό Πρωτάθλημα Στίβου, στο Ελσίνκι με άλμα στα 1μ. και 97 εκ. Στον ανοικτό στίβο η Ρουθ Μπεϊτία ήταν πρωταθλήτρια Ευρώπης άλλες δύο φορές: το 2014 και το 2016, στη Ζυρίχη και στο Άμστερνταμ, με 2μ. και 1 εκ. και 1μ. και 98 εκ. αντίστοιχα. Και στον κλειστό στίβο ήταν πρωταθλήτρια Ευρώπης, το 2013 στο Γκέτεμποργκ, με άλμα στο 1μ. και 99εκ.
Από το 2013 μέχρι το 2016 κέρδισε ένα ασημένιο και ένα χάλκινο μετάλλιο στον κλειστό στίβο, στο Πόρτλαντ (2016) και στο Σόποτ (2014) αντίστοιχα, και ένα χάλκινο στον ανοιχτό στίβο, στη Μόσχα, το 2013.

Η Ρουθ Μπεϊτία έχει συμμετάσχει σε τέσσερις Ολυμπιακούς Αγώνες: το 2004 στην Αθήνα, όπου ήταν 16η, το 2008 στο Πεκίνο, όπου ήταν 7η, το 2012 στο Λονδίνο όπου ήταν τέταρτη και το 2016 στο Ρίο, όπου ήταν πρώτη.

## Παραπομπές


## Εξωτερικοί σύνδεσμοι
* https://web.archive.org/web/20090725190317/http://www.sports-reference.com/olympics/athletes/be/ruth-beitia-1.html
* http://www.iaaf.org/athletes/spain/ruth-beitia-132431

 

Κατηγορία:Ισπανοί αθλητές του στίβου
Κατηγορία:Ισπανοί Ολυμπιονίκες 
Κατηγορία:Άλτες του ύψους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Νικητές Diamond League
Πανεπιστήμιο Τζορτζ Ουάσινγκτον

To **Πανεπιστήμιο Τζόρτζ Ουάσινγκτον** (αγγλικά: *George Washington University*) είναι ένα ιδιωτικό ερευνητικό πανεπιστήμιο που βρίσκεται στο Foggy Bottom, γειτονιά της πρωτεύουσας των ΗΠΑ Ουάσινγκτον, αλλά έχει και δύο άλλες πανεπιστημιουπόλεις, την πανεπιστημιούπολη Mount Vernon στη γειτονιά Foxhall, καθώς και την πανεπιστημιούπολη Βιρτζίνια Επιστήμη&Τεχνολογία στο Loudoun County της Βιρτζίνια. Το Πανεπιστήμιο Τζορτζ Ουάσινγκτον είναι το μεγαλύτερο ίδρυμα τριτοβάθμιας εκπαίδευσης στην Περιφέρεια της Κολούμπια.

## Ιστορία

Ο Τζορτζ Ουάσινγκτον, ο πρώτος πρόεδρος των Ηνωμένων Πολιτειών, είχε δηλώσει στο Κογκρέσο μέσω διαφόρων επιστολών, καθώς και στη διαθήκη του, ότι ήθελε να δημιουργήσει ένα πανεπιστήμιο στην πρωτεύουσα του κράτους. Ο Ουάσινγκτον άφησε πενήντα μετοχές της Εταιρείας POTOWMACK από την περιουσία του για τη δημιουργία ενός πανεπιστημίου στην Περιφέρεια της Κολούμπια. Ωστόσο, λόγω της οικονομικής κατάστασης της εταιρείας, το πανεπιστήμιο δεν έλαβε ποτέ τις μετοχές. Το πανεπιστήμιο ιδρύθηκε εν τέλει με μια Πράξη του Κογκρέσου στις 9 Φεβρουαρίου του 1821 ως Κολλέγιο του Κολόμβου στην Περιφέρεια της Κολούμπια. Το 1904, άλλαξε το όνομά του σε Πανεπιστήμιο Τζορτζ Ουάσινγκτον προς τιμήν του πρώτου προέδρου των Η.Π.Α., Τζορτζ Ουάσινγκτον.

## Παραπομπές


Τζορτζ Ουασινγκτον
Τζάχιμ Τουμπς

Ο **Τζάχιμ Τουμπς** (Αγγ.: Jaheem Toombs, 30 Οκτωβρίου 2001) είναι Αμερικάνος ηθοποιός. Έγινε γνωστός από τη συμμετοχή του στη τηλεοπτική σειρά 100 πράγματα που πρέπει να κάνεις πριν το λύκειο, ως Φρένγουίκ Φρέζιερ. Το ύψος του είναι 1,66 μέτρα.

## Προσωπική ζωή

Ο Τουμπς γεννήθηκε στην Βοστώνη της Μασαχουσέτη, από τον Άντονι, επαγγελματίας μουσικός και την Νικόλ Τουμπς, δασκάλα. Πλέον κατοικεί στο Λος Άντζελες της Καλιφόρνιας.

## Σταδιοδρομία

Ο πρώτος ρόλος του ήταν στην εκκλησία, όπου έκανε τον πάστορα. Εκεί κατάλαβε ότι τού ταιριάζει η ηθοποιία και το τραγούδι. Σε ηλικία 8 ετών πήγε σε οντισιόν της Disney, που γίνονταν στη Βοστώνη και τον δέχτηκαν. Στη συνέχεια πήγε να διαγωνιστεί στο *Διεθνής παρουσίαση καλλιτεχνών*, όπου πήρε την πρώτη θέση για τηλεοπτικές διαφημίσεις στην ηλικιακή του ομάδα. Έχει, επίσης, πάρει διάκριση ως ηθοποιός της χρονιάς.

Τέσσερα χρόνια, αφότου, μετακόμισε στην Καλιφόρνια πήρε τον πρωταγωνιστικό ρόλο του Φρένγουίκ Φρέζιερ στη τηλεοπτική σειρά *[[100 πράγματα που πρέπει να κάνεις πριν το λύκειο]]*. Η μητέρα του τον βοήθάει, ώστε να διαλέξει τον ρόλο που τού ταιριάζει.

## Φιλμιογραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Ο Τζάχιμ Τουμπς στο Internet Movie Database

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Καταλανική Αναγέννηση

Η **Καταλανική Αναγέννηση** (καταλανικά: Renaixença) ήταν ρομαντικό πολιτιστικό κίνημα που έλαβε χώρα στην Καταλονία και, σε μικρότερο βαθμό στις υπόλοιπες Καταλανικές Χώρες, κατά τον 19ο αιώνα. Η κορύφωσή του εντοπίζεται μεταξύ 1875 και 1890 και είχε ως κύριο χαρακτηριστικό την επαναφορά της χρήσης της καταλανικής γλώσσας στη δημόσια σφαίρα, τον τύπο και την κουλτούρα, μετά από τρεις περίπου αιώνες γλωσσικής διμορφίας με τα ισπανικά. Στην Καταλονία συνδυάστηκε με τη γέννηση του καταλανικού εθνικισμού ενώ είναι παράλληλο με τη Γαλικιανική και Οξιτανική Αναγέννηση. Στο κίνημα για την ανάκτηση της γλώσσας, της ιστορίας και του πολιτικού νομικού κώδικα της Καταλονίας πρωταγωνίστησαν προσωπικότητες όπως ο ποιητής Ζασίν Μπερδαγέ, ο δραματουργός Άνζελ Γκιμερά και ο πεζογράφος Ναρσίς Ολιέ· γενικότερα ωστόσο, παρότι εδραίωσαν την καταλανική γλώσσα στον χώρο των γραμμάτων, διαπνέοντο από ένα συντηρητικό, αρχαιοπρεπές πνεύμα σε αντίθεση με το έτερο μεγάλο πολιτιστικό κίνημα της Καταλονίας των τελών του 19ου, τον καταλανικό μοντερνισμό.

## Ιστορική εξέλιξη
Παραδοσιακά η έναρξη της Καταλανικής Αναγέννησης τοποθετείται συμβολικά στο 1833, έτος έκδοσης του ποιήματος *La pàtria* από τον Μποναβεντούρα Κάρλες Αριβάου. Στα επόμενα χρόνια ο Ζοακίμ Ρουβιό ι Ορς εξέδωσε δεκαεννιά ποιήματα στα καταλανικά στην εφημερίδα *Diario de Barcelona*. Ο ίδιος, μαζί με τον Μπίκτορ Μπαλαγέ από το 1850 προωθούν την επαναλειτουργία των Ποιητικών Ανθεστηρίων (*Jocs Florals*) που διοργανώνονταν σταθερά μεταξύ 1859 και 1877. Εκεί αναδείχθηκαν για πρώτη φορά ο Άνζελ Γκιμερά και ο Ζασίν Μπερδαγέ. 

Εντούτοις, οι παραπάνω συγγραφείς δεν αντιπροσώπευαν παρά μόνο την ανώτερη καταλανική τάξη που σε μεγάλο βαθμό συνέχιζε να χρησιμοποιεί την ισπανική γλώσσα στην καθημερινότητά της. Η σημαντικότερη βάση ανάκτησης της καταλανικής γλώσσας υπήρξε η πλειοψηφία των μέσων και κατώτερων στρωμάτων της καταλανικής κοινωνίας που ποτέ δεν είχαν πάψει να τη χρησιμοποιούν τόσο στην καθημερινότητα όσο και σε μη γραπτές λογοτεχνικές μορφές όπως το λαϊκό θέατρο. Ιδιαίτερη δημοφιλής απεδείχθη ο θεατρικός συγγραφέας  Ανσέλμ Κλαβέ που πρωτοπόρησε στην ανανέωση του καταλανικού θεάτρου.

Από το 1860 η καταλανόφωνη λογοτεχνία και θέατρο αποκτούν αποφασιστικά μια λιγότερο ελιτιστική και περισσότερο πραγματική όψη, με το θέατρο του Φρεδερίκ Σολέ, γνωστού ως *Pitarra* και την ομάδα νέων συγγραφέων γύρω από το περιοδικό Un tros de paper. Σταδιακά οι διάφορες δημοσιεύσεις μίκρυναν το χάσμα μεταξύ της ελίτ και των λαϊκότερων συγγραφέων και έφεραν σε επαφή τους μέσους Καταλανούς με την ποίηση του Γκιμερά και του Μπερδαγέ, γεγονός που τους καθιέρωσε ως τους πρωτοπόρους της νέα εθνικής καταλανικής λογοτεχνίας. Παράλληλα, ανέκυψε το ζήτημα της ενοποίησης και κανονικοποίησης της γλώσσας, ενώ τα καταλανικά προσέλκυσαν διεθνές επιστημονικό ενδιαφέρον, με τις πρώτες μελέτες να πραγματοποιούνται από φιλολόγους όπως τον Μανουέλ Μιλά ι Φοντανάλς. 

## Παραπομπές

Κατηγορία:Καταλανική λογοτεχνία
Κατηγορία:Καταλανικός εθνικισμός
Κατηγορία:Ρομαντισμός
Σχολή Διεθνών Σχέσεων Έλλιοττ

Η **Σχολή Διεθνών Σχέσεων Έλλιοττ** (The Elliott School of International Affairs) στο Πανεπιστήμιο Τζορτζ Ουάσινγκτον ιδρύθηκε το 1898 ως Σχολή Συγκριτικής Νομολογίας και Διπλωματίας. Βρίσκεται στην καρδιά της πρωτεύουσας των ΗΠΑ, την Ουάσκινγκτον, στην περιοχή Foggy Bottom. Κοσμήτορας της Σχολής είναι ο Reuben E. Brigety II, πρώην βοηθός Υφυπουργός Εξωτερικών των ΗΠΑ για Αφρικανικές Υποθέσεις και πρώην πρέσβης των ΗΠΑ στην Αφρικανική Ένωση. Έχει 181 μόνιμους καθηγητές πολιτικής επιστήμης, ιστορίας, οικονομικών, ανθρωπολογίας, χρηματοοικονομικών, δημόσιας υγείας, και στρατηγικών μελετών. Σύμφωνα με το Foreign Policy magazine, η Σχολή Διεθνών Σχέσεων Έλλιοττ είναι 8η από τις 25 καλύτερες σχολές διεθνών σχέσεων στις ΗΠΑ.

## Αναφορές


Κατηγορία:Εκπαίδευση στις Ηνωμένες Πολιτείες
Μάννα Κορινθίας

*Για οικισμούς με το ίδιο όνομα, δείτε: [[Μάννα Σύρου]]*.

Η **Μάννα** ή **Μάνα** (πρώην *Μάρκασι* ) είναι ορεινό χωριό του νομού Κορινθίας, κοντά στα Τρίκαλα Κορινθίας και βρίσκεται στους πρόποδες του όρους Κυλλήνη ή Ζήρεια, σε υψόμετρο 860 μέτρων. Σύμφωνα με την απογραφή του 2021, ο πληθυσμός του ανέρχεται στους 340 κατοίκους ενώ με αυτήν του 2011 ήταν 476.

## Γενικά και ιστορικά στοιχεία
Η αρχική ονομασία του οικισμού ήταν *Μάρκασι* και είναι αρβανίτικης προέλευσης, αν και οι κάτοικοί του έχουν πλέον ως κατά κύριο λόγο, τα ελληνικά για μητρική γλώσσα .. Η σημερινή του ονομασία δόθηκε το 1927 (ΦΕΚ Α 206/1927, Διατάγματα) από την πηγή νερού (=μάννα) μέσω της οποίας υδρευόταν το χωριό. 

Το χωριό δημιουργήθηκε στις αρχές του 19ου αιώνα και οι πρώτοι του οικιστές ήταν Αρβανίτες, Τοσκικής καταγωγής που ήρθαν από την Αρκαδία, αλλά προέρχονταν από την σημερινή Νότια Αλβανία, ενώ μέχρι και το α΄ μισό του 20ού αιώνα οι γηραιότεροι κάτοικοι είχαν διατηρήσει τους γλωσσικούς ιδιωματισμούς και την προφορά του τόπου της απώτερης Αρβανίτικης καταγωγής τους. 

Ο Άγγλος περιηγητής Ουίλιαμ Λήκ την αναφέρει ως *Márkasi* (Morea III, 224, 226). Στην Εκστρατεία του Μοριά καταγράφεται με την ονομασία *Markasi* να υπάγεται στην Επαρχία Κορίνθου (*Corinthe*) και να έχει πληθυσμό 37 οικογένειες (συνολικά 176 άτομα). Στο Αρχείο Ιωάννου Καποδίστρια αναφέρεται ως Μάρκεσι στην Επαρχία Κορίνθου → Τμήμα Τρικάλων με 37 οικογένειες, συνoλικό πληθυσμό 160 άτομα, εθνικά σπίτια 11).

Σήμερα, με πρόχειρους υπολογισμούς, πάνω από το 95% των κατοίκων είναι Αρβανίτες ενώ πλέον υπάρχουν  κάποιοι Έλληνες και Βλάχοι κάτοικοι διατηρώντας όμως συγγενικές σχέσεις με άλλες οικογένειες Αρβανιτών.

Διοικητικά, η Μάννα αποτελεί ομώνυμη τοπική κοινότητα που ανήκει στη δημοτική ενότητα Ξυλοκάστρου του Δήμου Ξυλοκάστρου - Ευρωστίνης.

## Πληθυσμός

## Παραπομπές


## Εξωτερικοί σύνδεσμοι
* Μάννα από το korinthia.net
* Επίσκεψη στη Μάννα Κορινθίας από το youtube.com

Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Μάννα (αποσαφήνιση)

Η λέξη **Μάννα** μπορεί να αναφέρεται: 
*στα παρακάτω χωριά ή οικισμούς της Ελλάδας:
**Μάννα Κορινθίας: ορεινό χωριό του νομού Κορινθίας.
**Μάννα Σύρου (γνωστό και ως Κάτω Μάννα): οικισμό που βρίσκεται στην ανατολική πλευρά της Σύρου.
**Άνω Μάννα Σύρου: οικισμό που βρίσκεται στην ενδοχώρα της Σύρου.
*στις παρακάτω ουσίες - τρόφιμα:
**Μάννα (ουσία): ουσία που προέρχεται από εκχάραξη δένδρου.
**Μάννα (Παλαιά διαθήκη): η τροφή που έστειλε ο Θεός στους Εβραίους κατά την έξοδό τους.
****Μάννα**, μαγική ουσία από τη λατρεία των αυτοχθόνων Παπούα της Ν. Γουινέας (βλ. Παπούα).
*στην Κουρδική φυλή **Μάννα**.
*στο φυτό - ζιζάνιο **Μάννα** με επιστημονική ονομασία *Cyperus esculentus* (Κύπειρος ο εδώδιμος).
*στην πηγή άφθονου νερού **Μάννα** (λαογραφία).
*στην Επιχείρηση Μάννα κατά τη διάρκεια  του Β΄ Παγκοσμίου Πολέμου.
Noucentisme

Ο **noucentisme** (προφορά [nɔwsənˈtizmə], «νοουσεντίσμε») ήταν πολιτισμικό και ιδεολογικό κίνημα ιδιαίτερο της Καταλονίας των δύο πρώτων δεκαετιών του 20ού αιώνα. Περιελάμβανε ευρείς τομείς της καλλιτεχνικής δραστηριότητας και της πολιτικής ζωής με κυρίαρχο το συναίσθημα εκσυγχρονισμού της καταλανικής ζωής. Πρωτοπόρος του θεωρείται ο διανοούμενος Εουζένι δ' Ορς· σύντομα οι κλασικιστικές του θέσεις συνδέθηκαν με την Καταλανική Αναγέννηση, εναντίον του αισθήματος παρακμής και του συμβολισμού που υιοθέτησε ο Καταλανικός μοντερνισμός σε αντιπαράθεση του οποίου ορθώθηκε το θεωρητικό και καλλιτεχνικό ρεπερτόριο του νέου ρεύματος. Σημαντικό ρόλο ως σύμβολο στις πλαστικές τέχνες του κινήματος έπαιξε η Μεσόγειος.

## Σημειώσεις


## Παραπομπές


Κατηγορία:Αρχιτεκτονικά ρεύματα
Κατηγορία:Καταλωνία
Μπερές

thumb|250px|Στρατιωτικός που φοράει μπερέ
Ο **μπερές** είναι είδος μαλακού καπέλου το οποίο συνήθως φοριέται λίγο στραβά και κυρίως από τους στρατιώτες οι οποίοι υπηρετούν στο Στρατό Ξηράς. Η ονομασία του προέρχεται απ' τη γαλλική λέξη **berret**. Τον 19ο αιώνα κατασκευάζονταν κυρίως στην Ισπανία και στη Γαλλία. Σήμερα μπερέδες συναντάμε σ' όλο τον κόσμο και βγαίνουν σε πολλά χρώματα.

;Οι μπερέδες στον Ελληνικό Στρατό:
*Τα χρώματα των μπερέδων στον Ελληνικό Στρατό είναι τα εξής*:

* Ειδικές Δυνάμεις: Πράσινος μπερές
* Πεζικό: Μπλε μπερές
* Πυροβολικό: Μπλε μπερές
* Τεχνικό / Μηχανικό / Εφοδιασμού Μεταφορών / Υλικού Πολέμου / Υγειονομικό: Μπλε μπερές
* Τεθωρακισμένα: Μαύρος μπερές
* Προεδρική Φρουρά (Εύζωνες): Γαλάζιος μπερές
* 5η και 71η Αερομεταφερόμενες Ταξιαρχίες: Κόκκινος μπερές
*Αεροπορία Στρατού: Βυσσινί μπερές.μικρογραφία

Κατηγορία:Αξεσουάρ
Κατηγορία:Ενδύματα κεφαλής
Μάννα (ουσία)

Η **Μάννα** () είναι φυσική ουσία που προέρχεται κυρίως από το δέντρο Φράξινος ο Όρνος (*Fraxinus Ornus*), με κοινή ονομασία Φράξο ή Μελιάδι, καθώς και από διάφορα είδη, όπως ο Φράξινος ο Ψηλός (*Fraxinus Excelsior*).

Εξάγεται με κάθετη εγχάραξη του φλοιού του δέντρου, κατά το δέκατο έτος της ηλικίας του, και λαμβάνεται στον αέρα με τη μορφή ασπροκίτρινων μικρών κομματιών. Ο χυμός που εκρέει είναι μείγμα από νερό, οργανικά οξέα, σάκχαρα, μαννίτες (μαννιτόλη) και ιξώδεις ουσίες. Στην παιδιατρική χρησιμοποιείται ως ελαφρό καθαρκτικό.

Αναφέρεται ακόμα και η **μάννα κανελάτα** (), η οποία λαμβάνεται από τον φλοιό του δέντρου Φράξου (*Fraxinus Ornus* ή *Fraxinus Excelsior*) και είναι ένα προϊόν με φαρμακευτικές ιδιότητες για τους ανθρώπους.

## Παραπομπές


## Εξωτερικοί σύνδεσμοι
*''Εγχειρίδιον της Φαρμακολογίας'', Ξ. Λανδερέρ, Εν Αθήναις, 1845
*Μάννα κανελάτα

Κατηγορία:Υλικά φυτικής προέλευσης
Αφρικανικός όνος

Ο **αφρικανικός όνος** ή **αφρικανικός αγριογάιδαρος** (*Equus africanus*) είναι άγριο μέλος της οικογένειας των Ιππίδων. Αυτό το είδος πιστεύεται πως είναι ο πρόγονος του οικόσιτου γαϊδάρου, που πολλές φορές κατατάσσεται στο ίδιο είδος. Ζούνε στις ερήμους και τις άλλες ξερές περιοχές του Κέρατος της Αφρικής, σε Ερυθραία, Αιθιοπία και Σομαλία. Παλαιότερα είχε ευρύτερη κατανομή βόρεια μέχρι το Σουδάν, την Αίγυπτο και τη Λιβύη. Υπολογίζεται πως υπάρχουν περίπου 570 άτομα στη φύση. 
* Στις ερήμους των νότιων ΗΠΑ και του Μεξικού υπάρχουν χιλιάδες αγριογάιδαροι σε άγρια κατάσταση που είναι απόγονοι ήμερων γαϊδάρων που έφεραν στην αμερικανική ήπειρο οι Ισπανοί.  

## Μορφολογία
[αριστερά|μικρογραφία|Αφρικανικοί όνοι της Νουβίας στο [Μποναίρ]]
Ο αφρικανικός όνος έχει μήκος 2 μέτρα, ύψος στους ώμους 1,25 με 1,45 μέτρα, με μήκος ουράς 30−50 εκ. και βάρος 230−275 κιλά. Το τρίχωμά του είναι γκρίζο με λευκό υπογάστριο και πόδια. Στο υποείδος *somaliensis* είναι άσπρα με ραβδώσεις από τον "καρπό" και κάτω σαν της ζέβρας. . Το μπροστινό μέρος του ρύγχους του είναι μαύρο και προκαλεί αντίθεση με το λευκό της υπόλοιπης μουσούδας.

## Υποείδη
Το είδος περιλαμβάνει 4 υποείδη:
* Αφρικανικός όνος της Νουβίας, *E. a. africanus*
* Αφρικανικός όνος της Σομαλίας, *E. a. somaliensis*
* Όνος (Γάιδαρος), *E. a. asinus*
* Αφρικανικός όνος του Άτλαντα, *E. a. atlanticus* 

## Παραπομπές


## Εξωτερικοί σύνδεσμοι
* 
* 

Κατηγορία:Ιππίδες
Κατηγορία:Θηλαστικά της Αφρικής
Ρολόι χειρός

Το **ρολόι χειρός** είναι ένα απ' τα σημαντικότερα αξεσουάρ τα οποία συμπληρώνουν την ένδυσή μας.

## Σύντομο ιστορικό
Τα πρώτα ρολόγια χειρός κατασκευάστηκαν στην Ελβετία. Ακόμα και σήμερα η συγκεκριμένη χώρα είναι 1η στη λίστα
των χωρών που εντός των ορίων τους λειτουργούν εταιρείες παραγωγής ρολογιών και 2η είναι η Ιαπωνία. 

Πριν το 1952 τα ρολόγια χειρός ήταν πολύ σπάνιο είδος, σήμερα όμως τα φοράει όλος ο Κόσμος. Μπορούμε μάλιστα να
πούμε πως σήμερα πολύς Κόσμος προτιμαέι ψηφιακά ρολόγια χειρός.

## Παραπομπές


Κατηγορία:Αξεσουάρ
Μρίναλ Σεν

Ο **Μρίναλ Σεν** (βεγγαλικά: মৃণাল সেন, Mrinal Sen 14 Μαΐου 1923 - 30 Δεκεμβρίου 2018) ήταν Ινδός σκηνοθέτης, παραγωγός και σεναριογράφος του κινηματογράφου. Αφού σπούδασε Φυσική στο Πανεπιστήμιο της Καλκούτας, εργάστηκε ως δημοσιογράφος. Στα μέσα της δεκαετίας του '40 άρχισε να ασχολείται με τον κινηματογράφο και εντάχθηκε στην Ινδική Ένωση Ανθρώπων του θεάτρου. Η ένωση τύγχανε να έχει διασυνδέσεις με το Κομμουνιστικό Κόμμα και έτσι ο Σεν ενδιαφέρθηκε πολύ για τον Μαρξισμό, τον οποίο μελέτησε ενδελεχώς. Στη συνέχεια έγινε μέλος του Κομμουνιστικού Κόμματος Ινδίας. Η εξέλιξη αυτή επηρέασε και το στυλ των ταινιών του, οι οποίες διακρίνονται από αριστερή ιδεολογία και καταγγέλλουν την κοινωνική κατάσταση στην Ινδία. Οι σημαντικότερες ταινίες του είναι *Η αυγή* (1956) και *Ο γάμος* (1960). Μαζί με τον Σατιατζίτ Ράι είναι οι πιο διάσημοι Ινδοί σκηνοθέτες στη Δύση.

Ο Σεν υπέφερε από ασθένειες σχετιζόμενες με την ηλικία για πολύ καιρό. Πέθανε στις 30 Δεκεμβρίου 2018, στην ηλικία των 95 ετών στο σπίτι του στο Μπαβανιπόρ της Καλκούτας. Η αιτία ήταν έμφραγμα του μυοκαρδίου.

## Παραπομπές


Κατηγορία:Ινδοί σκηνοθέτες
Κατηγορία:Σεναριογράφοι
Κατηγορία:Ινδοί παραγωγοί ταινιών
Κατηγορία:Ινδοί αυτοβιογράφοι
WrestleMania 23

Η **WrestleMania 23** ήταν το εικοστό τρίτο ετήσιο σόου επί πληρωμή WrestleMania που διεξάχθηκε από το World Wrestling Entertainment. Χορηγός του ήταν το 360 OTC και έγινε την 1 Απριλίου του 2007, στο Ford Field στο Ντιτρόιτ του Μίσιγκαν. Το σόου ήταν η πρώτη WrestleMania στο Ford Field και η δεύτερη που συνέβη στο Ντιτρόιτ (μετά την WrestleMania III, που έγινε στο Pontiac Silverdome, στο Πόντιακ του Μίσιγκαν).

Το σόου χρησιμοποίησε παλαιστές και από τα τρία τηλεοπτικά σόου του WWE, Raw, SmackDown! και ECW. Έγιναν οκτώ αγώνες επαγγελματικής πάλης στην κάρτα αγώνων του σόου, με περισσότερους από έναν κύριους αγώνες. Το κύριο ματς στο σόου Raw ήταν αυτό του Τζον Σίνα και του Σον Μάικλς για το Πρωτάθλημα WWE, στο οποίο νίκησε ο Σίνα. Ο βασικός αγώνας του σόου SmackDown! ήταν αυτός του Μπατίστα εναντίον του Άντερτέικερ για το Παγκόσμιο Πρωτάθλημα Βαρέων Βαρών του WWE. Ο Αντερτέικερ νίκησε στον αγώνα και έγινε νέος πρωταθλητής. Το βασικό ματς του σόου ECW ήταν ένας αγώνες με ομάδες τεσσάρων ατόμων, τους ECW Originals και τους The New Breed. Σε αυτό το ματς νίκησαν οι ECW Originals. Τα ματς της κατώτερης κάρτας αγώνων περιέλαβαν τον αγώνα του Μπόμπι Λάσλεϊ και του Ουμάγκα αλλά και τον Money in the Bank Ladder αγώνα με παλαιστές και από τα τρία σόου.

Τα εισιτήρια για το σόου ξεκίνησαν να πωλούνται στις 11 Νοεμβρίου του 2006. Το ρεκόρ του Ford Field σχετικά με την προσέλευση ήταν 80.103 άνθρωποι, και από τις πενήντα πολιτείες των Ηνωμένων Πολιτειών και εννέα επαρχίες του Καναδά. Η WrestleMania 23 κέρδισε 5.38 εκατομμύρια δολάρια στο WWE, σπάζοντας παράλληλα το προηγούμενο ρεκόρ της WrestleMania X8 με 3.9 εκατομμύρια δολάρια. Το WWE υπολογίζει πως προστέθηκαν 25 εκατομμύρια δολάρια στην οικονομία του Ντιτρόιτ. Με περίπου 1.2 εκατομμύρια αγορές, το σόου ήταν αυτό με τις περισσότερες αγορές που είχαν γίνει σε σόου επί πληρωμή του WWE. Η WrestleMania XXVIII πέρασε τις 1.2 εκατομμύρια αγορές με 1.21 εκατομμύρια αγορές. Επίσης, έχει την τέταρτη μεγαλύτερη προσέλευση στην ιστορία της WrestleMania (πίσω από την WrestleMania 3 και μετέπειτα από την WrestleMania 29 και την WrestleMania 32 που είχαν προσέλευση 80.676 οπαδών το 2013 και 101.763 οπαδών το 2016 αντίστοιχα).

## Αποτελέσματα

Κατηγορία:Επαγγελματική Πάλη
Μιχάλης Μιχόπουλος

Ο **Μιχάλης Μιχόπουλος** (1940) είναι Έλληνας δικηγόρος και πανεπιστημιακός, κυρίως γνωστός ως συνήγορος υπεράσπισης του αντιπρόεδρου της κυβέρνησης Μένιου Κουτσόγιωργα κατά την εκδίκαση της υπόθεσης της Τράπεζας Κρήτης (τμήμα του σκανδάλου Κοσκωτά).

## Βιογραφικά στοιχεία
Γεννήθηκε το 1940 στο Ρώμεσι Ηλείας. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες στο Πάντειο Πανεπιστήμιο (τότε Πάντειος Σχολή Πολιτικών Επιστημών) του οποίου αργότερα αναγορεύτηκε διδάκτορας πολιτικών επιστημών.

Ήταν ηγετικό στέλεχος της γενιάς του 1-1-4, πρόεδρος του Συλλόγου Φοιτητών Παντείου και μέλος της Ελληνικής Δημοκρατικής Νεολαίας (ΕΔΗΝ). Μετά την επιβολή της χούντας των συνταγματαρχών οργανώθηκε στην «Δημοκρατική Άμυνα», συνελήφθη, καταδικάστηκε και φυλακίστηκε.

Υπήρξε δικηγόρος της πρεσβείας του Ιράκ στην Ελλάδα (επί καθεστώτος Σαντάμ Χουσεΐν), καθώς και νομικός σύμβουλος του ηγέτη των Παλαιστινίων Γιασέρ Αραφάτ, με τον οποίο συνδεόταν με στενή φιλία.

Διατέλεσε αναπληρωτής καθηγητής Δημοσίου Δικαίου στο Πάντειο Πανεπιστήμιο, από το οποίο συνταξιοδοτήθηκε το 2007, αλλά συνεχίζει να διδάσκει δωρεάν στο Μεταπτυχιακό Τμήμα Νομικού Πολιτισμού.

Μαζί με τον ποινικολόγο Αριστείδη Οικονομίδη, ήταν δικηγόροι του Μένιου Κουτσόγιωργα στο Ειδικό Δικαστήριο για την Τράπεζα Κρήτης. Ο Κουτσόγιωργας είχε προφυλακιστεί τον Οκτώβριο του 1990, αλλά τρεις μήνες αργότερα, τον Ιανουάριο του 1991, αφέθηκε ελεύθερος με εγγύηση 70 εκατομμυρίων δραχμών. Τον Μάρτιο του 1991 ξεκίνησε η δίκη, αλλά ο Κουτσόγιωργας κατέρρευσε μέσα στο δικαστήριο ένα μήνα αργότερα, και τελικά πέθανε στις 18 Απριλίου 1991.

## «Η Μητέρα των Δικών»
Το 2016, εικοσιπέντε χρόνια μετά τον θάνατο του Κουτσόγιωργα, εκδόθηκε το βιβλίο του Μιχόπουλου «*Η Μητέρα των Δικών και ο ρόλος του Τύπου, της Δικαιοσύνης και των Κομμάτων*», στο οποίο για πρώτη φορά δίνεται η οπτική γωνία της πλευράς Κουτσόγιωργα για τα γεγονότα του σκανδάλου Κοσκωτά και του Ειδικού Δικαστηρίου.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες πανεπιστημιακοί του 20ού αιώνα
Όνος (υπογένος)

Ο **όνος** είναι ένα υπογένος του γένους Ίππος, το οποίο περιλαμβάνει αρκετά υποείδη, κοινώς γνωστά ως "όνοι" ή "αγριογάιδαροι" και ξεχωρίζουν από τα μακριά αυτιά, την άπαχη ίσια πλάτη, την χοντρή χαίτη και ουρά και τη φήμη για σημαντική ανθεκτικότητα και αντοχή. Ο γάιδαρος είναι το διασημότερο οικόσιτο μέλος του υπογένους, το οποίο ζει και σε εξημερωμένη και σε άγρια κατάσταση. Ανάμεσα στα είδη αγριογάιδαρων υπάρχουν διάφορα μη εξημερωμένα είδη που ζουν σε Ασία και Αφρική.

## Ταξινόμηση
* Γένος: *Ίππος* (*Equus*)
** Υπογένος: *Όνος* (*Asinus*)
*** Αφρικανικός όνος, *Equus africanus*
**** Αφρικανικός όνος της Νουβίας, *Equus africanus africanus*
**** Αφρικανικός όνος της Σομαλίας, *Equus africanus somaliensis*
**** Γάιδαρος, *Equus africanus asinus*
**** Αφρικανικός όνος του Άτλαντα, †*Equus africanus atlanticus* (εξαφανισμένο)
*** Όναγρος ή Ασιατικός όνος, *Equus hemionus*
**** Μογγολικός κούλαν, *Equus hemionus hemionus*
**** Ινδικό κουρ or khur, *Equus hemionus khur*
**** Τορκμενιανός κουλάν, *Equus hemionus kulan*
**** Περσικός όναγρος or gur, *Equus hemionus onager*
**** Συριακός όνος or hemippe, †*Equus hemionus hemippus* (extinct)
*** Κιάνγκ η Θιβετιανός όνος, *Equus kiang*
**** Δυτικό κιάνγκ, *Equus kiang kiang*
**** Ανατολικό κιάνγκ, *Equus kiang holdereri*
**** Νότιο κιάνγκ, *Equus kiang polyodon*
**** Βόρειο κιάνγκ, *Equus kiang chu*
*** †*Equus calobatus*, Ξυλοπόδαρος όνος
*** †*Equus hydruntinus*, Ευρωπαϊκός όνος
*** †*Equus tau*, Πυγμαίος όναγρος

## Παραπομπές


Κατηγορία:Ιππίδες
Live Era '87-'93

Το ***Live Era 87-93*** είναι ένα διπλό live album του αμερικανικού hard rock συγκροτήματος Guns N' Roses. Κυκλοφόρησε το 1999 από την Geffen Records.

## Σχετικά

Ο τραγουδιστής Αξλ Ρόουζ είχε επικοινωνήσει με τα (τότε) πρώην μέλη Slash και Νταφ ΜαΚέγκαν για την επιλογή των κομματιών. Σύμφωνα με τον κιθαρίστα Slash αυτό ήταν ένα από τα πιο εύκολα πρόζτεκτ της μπάντας.

Το κομμάτι "Knockin' On Heaven's Door" ηχογραφήθηκε στο "Freddie Mercury Tribute Concert" και είχε κυκλοφορήσει νωρίτερα ως η πλευρά Β' του single του κομματιού.

Τα κομμάτια "Estranged", "Don't Cry", "November Rain", "Preety Tied Up", "You Could Be Mine" και "Move to the City" είχαν κυκλοφορήσει νωρίτερα στα βίντεο άλμπουμ *Use Your Illusion I* και *Use Your Illusion II*.

## Κομμάτια

**CD 1**
#**[[Nightrain]]** (W. Axl Rose, Jeffrey Isbell, Saul Hudson, Michael McKagan)
#**Mr. Brownstone** (Isbell, Hudson)
#**[[It's So Easy]]** (McKagan, Aaron Arkeen)
#**[[Welcome to the Jungle]]** (Rose, Hudson)
#**Dust N' Bones** (Isbell, McKagan, Hudson)
#**My Michelle** (Rose, Isbell)
#**You're Crazy** (Rose, Isbell, Hudson)
#**Used To Love Her** (Guns N' Roses)
#**[[Patience (τραγούδι)|Patience]]** (Isbell)
#**It's Alright** (των Black Sabbath - Bill Ward)
#**[[November Rain]]** (Rose)
#**Coma** (Hudson, Rose) (μόνο στην ιαπωνική έκδοση)

**CD 2**
#**Out Ta Get Me** (Isbell, Rose, Hudson)
#**Preety Tied Up** (Isbell)
#**[[Yesterdays (τραγούδι, Guns N' Roses)|Yesterdays]]** (Rose, Arkeen, Adalberto Miranda, Billy McCloud)
#**Move to the City** (Isbell, Miranda, Chris Weber)
#**[[You Could Be Mine]]** (Isbell, Rose)
#**Rocket Queen** (Rose, Hudson, McKagan)
#**[[Sweet Child o' Mine]]** (Rose, Isbell, Hudson)
#**[[Knockin' On Heaven's Door]]** (του Bob Dylan - Zimmerman)
#**[[Don't Cry]]** (Isbell, Rose)
#**[[Estranged]]** (Rose)
#**[[Paradise City]]** (Rose, McKagan, Hudson, Stradlin)
#**Coma** (Hudson, Rose) (μόνο στη μορφή βινυλίου)

## Προσωπικό

**Guns N' Roses**:
* Αξλ Ρόουζ - κύρια φωνητικά, πιάνο στα "It's Alright" και "November Rain"
* Slash - κιθάρες, talkbox στα "Dust N' Bones" και "Rocket Queen", φωνητικά
* Νταφ ΜακΚάγκαν - μπάσο, ακουστική κιθάρα στο "Patience", φωνητικά
* Ίζυ Στράντλιν - κιθάρα, κύρια φωνητικά στο "Dust N' Bones", φωνητικά (1987-91)
* Στίβεν Άντλερ - ντραμς (1987-88)
* Ντίζυ Ριντ - πλήκτρα, πιάνο, κρουστά, φωνητικά (1991-93)
* Ματ Σόρουμ - ντραμς, φωνητικά (1991-93)
* Γκίλμπυ Κλαρκ - κιθάρες, φωνητικά (1992-93)

**Επιπλέον μουσικοί**:
* Τέντυ Ανδρεάδης - φυσαρμόνικα, κρουστά, πλήκτρα, φωνητικά (1991-93)
* Ρομπέρτα Φρίμαν - φωνητικά (1991-93)
* Τρέισι Άμος - φωνητικά (1991-93)

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1999
Βουτάδες (αποσαφήνιση)

Το όνομα **Βουτάδες** μπορεί να αναφέρεται για:

* Βουτάδες και Ετεοβουτάδες, ιερατικό γένος της αρχαίας Αθήνας. Οι άνδρες λάμβαναν κληρονομικά την ιερατεία του Εριχθονίου Ποσειδώνα και οι γυναίκες την ιερατεία της Αθηνάς Πολιάδος, Τελούσαν θυσίες στον οικογενειακό βωμό του Βούτη, στο Ερέχθειο.
* Βουτάδες, αρχαίος αττικός δήμος της Οινηίδας φυλής και η ονομασία των δημοτών του.
* Βουτάδες (οδός), η παλαιά οδός Βουταδών στην συνοικία Γκάζι, της Αθήνας.
* Βουτάδες Μεγάλης Κερασιάς, τοποθεσία στη περιοχή της Καλαμπάκας, νομού Τρικάλων.
Αυτο-πραξικόπημα

[μικρογραφία|Ιππικό στους δρόμους του [Παρίσι|Παρισιού κατά τη διάρκεια του Γαλλικού πραξικοπήματος του 1851, με το οποίο ο δημοκρατικά εκλεγμένος Πρόεδρος Λουδοβίκος-Ναπολέων Βοναπάρτης κατέλαβε δικτατορικά την εξουσία. Ένα χρόνο αργότερα στέφθηκε Αυτοκράτορας των Γάλλων.]]
**Αυτο-πραξικόπημα** είναι μια μορφή στασιασμού υπό την μορφήν  πραξικοπήματος στην οποία ο ηγέτης ενός κράτους (συνηθέστατα της εκτελεστικής του εξουσίας), παρά το γεγονός ότι κατέχει νόμιμα την εξουσία, διαλύει ή καθιστά ανίσχυρους τους πολιτειακούς θεσμούς και αναλαμβάνει παράνομα έκτακτες εξουσίες, που δεν θα του χορηγούνταν υπό κανονικές συνθήκες. Άλλα μέτρα που λαμβάνονται, μπορεί να περιλαμβάνουν την ακύρωση του εθνικού συντάγματος, την αναστολή πολιτικών δικαστηρίων και την ανάληψη δικτατορικών εξουσιών.

## Βιβλιογραφία

Κατηγορία:Πραξικοπήματα
Αφρικανικός όνος της Σομαλίας

Ο **αφρικανικός όνος της Σομαλίας** (*Equus asinus somaliensis*) είναι ένα από τα 4 υποείδη αφρικανικού όνου. Ζει στις ερήμους και τις άγονες περιοχές της Σομαλίας, της Αιθιοπίας και της Ερυθραίας.

Στην φύση υπάρχουν λιγότερα από 1000 (ή το πολύ 700) άτομα και έχει ταξινομηθεί στα *Κρισίμως κινδυνεύοντα* (CR) είδη στην Κόκκινη Λίστα των Απειλούμενων Ειδών. Κινδυνεύει κυρίως από το κυνήγι, για το κρέας του και για χρήση στην παραδοσιακή ιατρική.

Αυτό το υποείδος ξεχωρίζει από τα άλλα, λόγω των ποδιών του που φέρουν ρίγες σαν της ζέβρας. Τρέφεται κυρίως με φυτά της ερήμου, από χόρτα έως τους αγκαθωτούς θάμνους της ακακίας. Το δυνατό πεπτικό τους σύστημα, τα βοηθάει να παίρνουν επαρκή υγρασία από τις τροφές και έτσι μπορούν να επιβιώσουν χωρίς νερό για αρκετό καιρό.

Το υποείδος θεωρείται πρόγονος του κατοικίδιου γαϊδουριού. Ζουν σε βραχώδεις ερήμους, όπου η θερμοκρασία του εδάφους μερικές φορές ξεπερνά τους 50°C. Τα θηλυκά γεννάνε ένα μικρό κάθε 2η χρονιά, μετά από κύηση περίπου 320 ημερών.

## Παραπομπές



Κατηγορία:Ιππίδες
Κατηγορία:Θηλαστικά της Αφρικής
Μίλαν Μπόγιοβιτς

Ο **Μίλαν Μπόγιοβιτς** είναι Σέρβος ποδοσφαιριστής, ο οποίος αγωνίζεται ως κεντρικός επιθετικός. Από το καλοκαίρι του 2016 αγωνίζεται στο Πρωτάθλημα Ποδοσφαίρου Σερβίας για την Μλάντοστ Λουτσάνι.

## Καρίερα
Ο Μπόγιοβιτς ξεκίνησε από τις ακαδημίες της Παρτιζάν Βελιγραδίου (ποδόσφαιρο), οπού δεν τα κατάφερε στην πρώτη ομάδα. Ξεκίνησε την επαγγελματική του καριέρα στην Ραντνίτσκι Στόμπεξ, έπειτα στην Σρεμ και την Τελεόπτικ. Από το 2007 έως το 2012 ο Μπόγιοβιτς έπαιξε σε 138 παιχνίδια στην Σερβική SuperLiga, σημειώνοντας 36 γκολ, παίζοντας στις Κουκαρίτσκι, Γιαγκόντινα και Βοϊβοντίνα.

Στο μεταγραφικό παράθυρο του χειμώνα του 2013 ο Μπόγιοβιτς μετακόμισε στο Αγρίνιο για τον Παναιτωλικό. Το 2014 έπαιξε στην Ισραηλινή Πρέμιερ Λιγκ για την Μπνέι Σαχνίν. Το 2015 ο Μίλαν Μπόγιοβιτς επέστρεψε στην Ελλάδα για την Αθλητική Ένωση Λάρισας, όμως από τον Ιούνιο έως τον Σεπτέμβριο του 2015 δεν μπορούσε να αγωνιστεί εξαιτίας της ληγμένης του βίζας. Πλέον αγωνίζεται στην Μλάντοστ Λουτσάνι, όπου και μετράει 9 γκολ σε 15 εμφανίσεις.

Έχει συνολικά σκοράρει 99 τέρματα σε 328 συμμετοχές.

## Παραπομπές

* http://www.aelole.gr/2015/01/blog-post_48.html
* http://crimsonscorer.gr/index.php/ael/item/7379 

## Σύνδεσμοι
* Προφίλ του Μίλαν Μπόγιοβιτς στο transfermarkt.co.uk: http://www.transfermarkt.co.uk/milan-bojovic/profil/spieler/47048
* Προφίλ του Μίλαν Μπόγιοβιτς στο UEFA.com: http://www.uefa.com/teamsandplayers/players/player=250037512/profile/index.html
* Μίλαν Μπόγιοβιτς: Στατιστικά Καριέρας, στο Soccerway: http://gr.soccerway.com/players/milan-bojovic/47288/

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές‎
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Α.Ε. Λάρισας‎
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΦΚ Καϊσάρ